# Aliança Lliure Europea

### De Viquipèdia

L'Aliança Lliure Europea (ALE), també conegut com a Partit Democràtic dels Pobles d'Europa (PDPE), és un partit polític europeu que agrupa a diverses formacions polítiques que defensen el dret a l'autodeterminació dels pobles, els principis de la democràcia parlamentària i els drets humans.

Logotip de l'Aliança Lliure Europea

Actualment, la presidenta del partit és Nelly Maes i la primera vicepresidenta és Jillian Evans. A més, el partit té quatre diputats al Parlament Europeu mitjançant el grup parlamentari Els Verds-Aliança Lliure Europea:

- Bernat Joan, Esquerra Republicana de Catalunya (Països Catalans)
- Ian Hudghton, Scottish National Party (Escòcia)
- Alyn Smith, Scottish National Party (Escòcia)
- Jillian Evans, Plaid Cymru (Gal·les)

## [edita] Història

L'Aliança Lliure Europea es va constituir l'any 1981 com una associació de partits polítics. Ja en la Declaració de Brussel·les de 1981, l'ALE declarava que la millor manera d'accedir a la dimensió europea és construint una Europa basada en els pobles.

El 1994, l'ALE es va constituir oficialment en federació de partits, d'acord amb les disposicions de l'article 138A del Tractat de la Unió Europea.

El 26 de març de 2004, a Barcelona, l'ALE es va refundar com a partit polític europeu, segons la nova reglamentació europea (EC 2004/2003; decisió del Consell Europeu i del Parlament Europeu del 4/11/2003). El 13 d'octubre de 2004, l'ALE va ser reconeguda oficialment com a formació política europea.

## [edita] Objectius

L'ALE advoca per una Unió Europea de pobles lliures i solidaris basada d'acord amb el principi de la subsidiarietat. Els seus principals objectius són els següents:

- La defensa dels drets humans i dels pobles.
- La construcció d'una societat justa i solidària amb polítiques que promoguin el progrés, la cohesió social i la igualtat d'oportunitats.
- Una acció política basada exclusivament en la democràcia, i, per tant, en la no violència.
- La defensa i salvaguarda de la diversitat lingüística i cultural de la Unió Europea.
- La defensa del medi ambient i del desenvolupament sostenible.
- L'abolició de l'energia nuclear i la potenciació de fonts d'energia alternatives.

## [edita] Partits membres

Partit | País | Lloc web
Ålands Framtid | Illes Åland | http://www.alandsframtid.nu/
Libertà Emiliana | Emília-Romanya | http://www.utenti.lycos.it/libertaemiliana/
Bloque Nacionalista Galego | Galícia | http://www.bng-galiza.org/
Chunta Aragonesista | Aragó | http://www.chunta.com/
Enotna Lista | Caríntia | http://www.elnet.at/
Esquerra Republicana | Països Catalans | http://www.esquerra.cat/
European Free Alliance – Rainbow |  | http://www.florina.org/
Eusko Alkartasuna | País Basc | http://www.euskoalkartasuna.org/
Fryske Nasjonale Partij | Frísia | http://www.fnp.nl/
Liga Fronte Veneto | Vèneto | http://www.ligafronteveneto.org/
Ligue Savoisienne | Savoia | http://notre.savoie.free.fr/
Mebyon Kernow | Cornualla | http://www.mebyonkernow.org/
Moravané | Moràvia | http://www.moravane.cz/
Partei der deutschsprachigen Belgier |  |
Partido Andalucista | Andalusia | http://www.partidoandalucista.org/
Partit Occitan | Occitània | http://www.partitoccitan.org/
Partito Sardo d'Azione | Sardenya |
Partitu di a Nazione Corsa | Còrsega |
Plaid Cymru | Gal·les | http://www.plaidcymru.org/
Polska Partita Ludowa |  |
Ruch Autonomii Śląska | Silèsia | http://www.raslaska.org/
Scottish National Party | Escòcia | http://www.snp.org/
Slovenska Skupnost |  |
Spirit | Flandes |
Union du Peuple Alsacien | Alsàcia |
Union für Südtirol | Tirol | http://www.unionfs.com/
Union Valdôtaine | Vall d'Aosta | http://www.unionvaldotaine.org/
Unitat Catalana |  |
Unvaniezh Demokratel Breizh | Bretanya |

## [edita] Partits observadors

Partit | País | Lloc web
Hungarian Federalist Party |  |
Liga Transilvania-Banat | Transsilvània | http://www.geocities.com/ligatrb/
Partit Socialista de Mallorca - Entesa Nacionalista | Illes Balears | http://www.psm.cat/

## [edita] Enllaços externs

- Aliança Lliure Europea

Obtingut de "http://ca.wikipedia.org../../../a/l/i/Alian%C3%A7a_Lliure_Europea_b295.html"

Categoria: Partits polítics de la UE

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Español
- Suomi
- Français
- Frysk
- Italiano
- Nederlands
- Occitan
- Polski
- Svenska